CELEX: 31981R1792
Language: el
Date: 1981-06-30 00:00:00
Title: Κανονισμός (ΕΟΚ) αριθ. 1792/81 τού Συμβουλίου τής 30ής Ιουνίου 1981 περί τροποποιήσεως τού κανονισμού (ΕΟΚ) αριθ. 3438/80 όσον αφορά τίς εξαγωγές απορριμάτων καί θραυσμάτων μολύβδου

Avis juridique important

|

31981R1792

Κανονισμός (ΕΟΚ) αριθ. 1792/81 τού Συμβουλίου τής 30ής Ιουνίου 1981 περί τροποποιήσεως τού κανονισμού (ΕΟΚ) αριθ. 3438/80 όσον αφορά τίς εξαγωγές απορριμάτων καί θραυσμάτων μολύβδου  

Επίσημη Εφημερίδα αριθ. L 179 της 01/07/1981 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 1792/81 ΤΟΥ ΣΥΜΒΟΥΛΙΟΥ  της 30ής Ιουνίου 1981  περί τροποποιήσεως του κανονισμού (ΕΟΚ) αριθ. 3438/80 όσον αφορά τις εξαγωγές απορριμμάτων και θραυσμάτων μολύβδου  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2603/69 του Συμβουλίου της 20ής Δεκεμβρίου 1969 περί θεσπίσεως κοινού καθεστώτος εξαγωγών (1), και ιδίως το άρθρο 7,  την πρόταση της Επιτροπής,  Εκτιμώντας:  ότι, με τον κανονισμό 3438/80 (2), το Συμβούλιο καθόρισε το καθεστώς εξαγωγών ορισμένων απορριμμάτων και θραυσμάτων μη σιδηρούχων μετάλλων για το 1981·  ότι για τα απορρίμματα και θραύσματα μολύβδου καθορίσθηκε, μόνο για το πρώτο εξάμηνο 1981, καθεστώς εξαγωγικών ποσοστώσεων , εν αναμονή των πορισμάτων της διενεργουμένης έρευνας επί της καταστάσεως της κοινοτικής αγοράς των προϊόντων αυτών· ότι κρίνεται, επομένως, σκόπιμο να καθορισθεί το καθεστώς εξαγωγών για το δεύτερο εξάμηνο αυτού του έτους·  ότι η κατάσταση της αγοράς των προϊόντων αυτών δεν δικαιολογεί τη διατήρηση των εξαγωγικών ποσοστώσεων κατά την εξαγωγή· ότι, εν τούτοις, κρίνεται αναγκαίο, για την ταχεία και ακριβή παρακολούθηση της εξελίξεως των εξαγωγών των εν λόγω προϊόντων, να υπόκεινται οι εξαγωγές αυτές σε προηγούμενη άδεια που θα χορηγείται από τις αρμόδιες αρχές των Κρατών μελών κατά τον ίδιο τρόπο με εκείνο που προβλέπεται στον κανονισμό 3438/80 για τις εξαγωγές απορριμμάτων και θραυσμάτων αργιλίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 του κανονισμού (ΕΟΚ) αριθ. 3438/80 η παράγραφος 1 αντικαθίσταται από το ακόλουθο κείμενο:  «1. Για την περίοδο από την 1η Ιανουαρίου μέχρι τις 31 Δεκεμβρίου 1981, οι κοινοτικές εξαγωγές απορριμμάτων και θραυσμάτων αργιλίου της διακρίσεως 76.01 Β του Κοινού Δασμολογίου καί, για την περίοδο από την 1η Ιουλίου μέχρι τις 31 Δεκεμβρίου 1981, οι κοινοτικές εξαγωγές απορριμμάτων και θραυσμάτων μολύβδου της διακρίσεως 78.01 Β του Κοινού Δασμολογίου, υπόκεινται στην υποχρέωση προσκομίσεως άδειας εξαγωγής η οποία πρέπει να εκδίδεται από τις αρμόδιες αρχές των Κρατών μελών. Αυτή η άδεια πρέπει να χορηγείται δωρεάν για όλες τις ζητούμενες ποσότητες με την επιφύλαξη των ακολούθων διατάξεων».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 30 Ιουνίου 1981.  Για το Συμβούλιο  Ο Πρόεδρος  G. BRAKS  (1) ΕΕ αριθ. L 324 της 27. 12. 1969, σ. 25.  (2) ΕΕ αριθ. L 358 της 31. 12. 1980, σ. 89.